**Iholla** on maaliskuussa 2012 alkanut suomalainen dokumentaarinen tositelevisiosarja. Sarjassa seurataan toisilleen tuntemattomien eri ikäisten naisten (kaudet 1–2) ja miesten (kausi 3) elämää puolen vuoden ajan. Neljännestä kaudesta alkaen ohjelmassa on seurattu julkisuudesta tuttujen henkilöiden elämää. Ohjelmassa esiintyvät henkilöt ovat itse kuvanneet ohjelmassa nähtävän materiaalin. Sarjaa on esitetty vuosina 2012–2017 neljä kautta MTV:n Sub ja AVA-kanavilla. Vuodesta 2021 ohjelmaa on julkaissut Discovery+-suoratoistopalvelu ja esittänyt televisiossa TV5.

*Iholla* perustuu israelilaisformaattiin *Connected*, jota on myyty useisiin eri maihin ympäri maailmaa.

Ensimmäinen tuotantokausi
-------------------------

*Pääartikkeli: Iholla (1. tuotantokausi)*
40-osainen ensimmäinen tuotantokausi alkoi Subilla 13. maaliskuuta ja päättyi 18. toukokuuta 2012. AVA-kanava esitti kesällä 2012 sarjan ensimmäisen tuotantokauden uusintana. Myös Sub esitti ensimmäisen kauden jaksot uusintoina syksyllä 2012. Sarja oli ehdolla parhaan Kultaisen Venlan voittajaksi.

Kaudella esiintyi kuusi eri ikäistä naista: Esin, Heli, Maria, Pia, Saara ja Sini.

Toinen tuotantokausi
--------------------

*Pääartikkeli: Iholla (2. tuotantokausi)*
Sub ilmoitti 15. toukokuuta 2012 sarjan saavan toisen tuotantokauden. Kaudelle etsittiin edellisen kauden tavoin pääkaupunkiseudulla asuvia naisia, jotka ovat iältään 18-60-vuotiaita. Ilta-Sanomat kertoi 4. heinäkuuta 2012 tuotantoyhtiö Moskito Televisionin saaneen 780 hakemusta, joista 760 rekisteröitiin vakavasti otettavina. 36-osaisen kauden jaksot esitettiin edellisestä kaudesta poiketen AVA-kanavalla 14. tammikuuta 2013 alkaen. Kauden viimeinen jakso esitettiin 14. maaliskuuta. Sarja oli ehdolla parhaan realitysarjan Kultaisen Venlan voittajaksi.

Kaudella esiintyi viisi eri ikäistä naista: Claudia, Johanna, Marketta, Sanni ja Venla.

Kolmas tuotantokausi
--------------------

*Pääartikkeli: Iholla (3. tuotantokausi)*
Kolmannen tuotantokauden haku käynnistyi 26. huhtikuuta 2013. Aiemmista kausista poiketen tuotantoyhtiö etsi kolmannelle kaudelle täysi-ikäisiä miehiä. 36-osaisen kauden esittäminen alkoi AVA-kanavalla 1. syyskuuta 2014.

Kaudella esiintyi viisi eri ikäistä miestä: Esko, Jukka, Patrick, Tero ja Yrjänä.

Neljäs tuotantokausi
--------------------

*Pääartikkeli: Iholla (4. tuotantokausi)*
MTV tiedotti 1. lokakuuta 2014 sarjan jatkuvan neljännelle tuotantokaudelle. Kaudella haettiin sekä miehiä että naisia. Marraskuussa 2015 ohjelman Facebook-sivuilla kuitenkin kerrottiin, ettei sarjasta ole toistaiseksi tulossa uutta kautta.

Marraskuussa 2016 MTV tiedotti ohjelman 28-osaisen neljännen kauden esittämisen alkavan keväällä 2017. Aiemmasta poiketen omaa elämäänsä kuvasivat viisi julkisuudesta tunnettua naista. Kaudella olivat mukana laulaja Erika Vikman, räppäri Sini Sabotage, juontaja Kristiina Komulainen, lumilautailija Kristiina Nisula sekä kirjailija-toimittaja Laura Friman.

Viides tuotantokausi
--------------------

Ohjelman 24-osainen viides tuotantokausi julkaistiin Discovery+-suoratoistopalvelussa keväällä 2021. Kaudella elämäänsä kuvasivat Martina Aitolehti, Sara Sieppi, Tuure Boelius sekä Leo Stillman.

Kuudes tuotantokausi
--------------------

Ohjelman 27-osainen kuudes tuotantokausi julkaistiin Discovery+-suoratoistopalvelussa alkuvuodesta 2022. Kaudella elämäänsä kuvasivat edellisellä kaudella mukana olleet Sara Sieppi ja Martina Aitolehti. Kauden uudet henkilöt olivat Tuure Boelius ja Piritta Hagman.

Seitsemäs tuotantokausi
-----------------------

Ohjelman seitsemäs tuotantokausi julkaistaan Discovery+-suoratoistopalvelussa alkuvuodesta 2023. Kaudella elämäänsä kuvaavat edellisellä kaudella mukana olleet Sara Sieppi, Tuure Boelius ja Piritta Hagman. Kauden uusi henkilö on Elina Gustafsson.

Lähteet
-------

1. 1 2  Naiset murtavat muurejaan Iholla-ohjelmassa  13.3.2012. Iskelmä. Viitattu 21.3.2012.
2. 1 2  Suosittu Iholla-sarja jatkuu – nyt pääosassa ovat julkisuudenhenkilöt!  29.11.2016. MTV.fi. Viitattu 29.11.2015.
3. 1 2  Iholla-sarja Dplayhin, tässä ovat uuden kauden tähdet!  3.7.2020. Discovery Finland. Viitattu 3.7.2020.
4. ↑  Kuusi naista jakaa elämänsä Subin uutuussarjassa Iholla  13.2.2012. Sub. Viitattu 3.4.2014.
5. ↑  Pakko katsoa: Iholla – kuusi naista ja videokamerat  13.3.2012. menaiset.fi. Viitattu 21.3.2012.
6. ↑  Suosittu Iholla-sarja nähdään myös AVAlla!  29.5.2012. AVAn Facebook-sivu. Viitattu 3.4.2014.
7. ↑  Iholla-Maria pyrkii politiikkaan  5.9.2012. MTV.fi. Viitattu 3.4.2014.
8. ↑  Iholla-sarja jatkuu – hae mukaan toiselle kaudelle!  15.5.2012. Sub. Viitattu 16.5.2012.
9. ↑  Iholla-sarja jatkuu – hae mukaan toiselle kaudelle! *web.archive.org*.  15.5.2012. Viitattu 16.5.2012.
10. ↑  IS: Iholla-sarjan uuteen kauteen hurja määrä hakemuksia  4.7.2012. The Voice. Viitattu 7.7.2012.
11. ↑  Huippusuosittu Iholla-sarja saa jatkoa AVAlla!  14.11.2012. AVA. Viitattu 14.11.2012.
12. ↑  Iholla 14.3.2013 telkku.com. Viitattu 15.3.2012.
13. 1 2  Suosittu Iholla-sarja saa jatkoa – nyt haetaan miehiä!  26.4.2013. AVA. Viitattu 3.4.2014.
14. ↑  Iholla starttaa syyskuun alussa AVAlla!  24.6.2014. MTV.fi. Viitattu 12.7.2014.
15. ↑  Iholla-sarjaa tähdittävät nyt miehet: Tässä he ovat!  5.6.2014. MTV.fi. Viitattu 12.7.2014.
16. ↑  Iholla jatkuu: Hae mukaan sarjan neljännelle kaudelle!  1.10.2014. MTV.fi. Viitattu 15.11.2015.
17. ↑  Iholla 15. marraskuuta 2015  15.11.2015. Facebook / Iholla. Viitattu 15.11.2015.
18. ↑  Tässä ovat Iholla-sarjan uudet julkkistähdet!  13.1.2017. MTV.fi. Viitattu 15.1.2017.
19. ↑  Menestyssarja Iholla jatkuu discovery+-palvelussa  4.1.2022. Discovery Finland. Viitattu 29.1.2023.
20. ↑  Iholla-sarja saa jatkoa – mukana yllätysnimi *Iltalehti*.  27.7.2022. Viitattu 29.1.2023.